**ORBA**

Orba alebo oranie je najstaršia a najčastejšie vykonávaná operácia [základnej prípravy pôdy](http://sk.wikipedia.org/w/index.php?title=Z%C3%A1kladn%C3%A9_spracovanie_p%C3%B4dy&action=edit&redlink=1), pri ktorej sa **pôda premieša, rozdrobí, obráti a nakyprí**. Základným nástrojom na orbu v moderných podnikoch s rastlinnou výrobou je [**pluh**](http://sk.wikipedia.org/wiki/Pluh)**.**

**Úlohy orby -**Obracanie pôdneho odvalu - vrchná časť ornice sa premiestňuje na dno brázdy a spodná časť na povrch. - Zapracovanie rastlín a burín, ktoré vzišli po [podmietke](http://sk.wikipedia.org/wiki/Podmietka) - zapracúvajú sa aj organické a priemyselné hnojivá, prípadne zelené hnojivá a všetky pozberové zvyšky, ktoré neboli zapravené pri podmietke. - Obracaním pôdneho odvalu sa ničia rastlinný škodcovia a choroby - na dne brázdy majú minimálne podmienky pre život.

Podľa času rozlišujeme orbu – predsejbovú, jesennú, jarnú a letnú.

Najvhodnejšia je jesenná orba. Vykonáva sa v období keď na podmietke vzišli buriny a spodná vrstva ornice navlhla. Mala by sa skončiť do príchodu mrazov. Jesenná orba sa necháva v hrubých brázdach. Touto orbou sa zapracúva do pôdy maštaľný hnoj.

**Hĺbka orby: plytká – do 18cm, stredná – 18-24cm, hlboká – 24-35cm, veľmi hlboká – nad 35cm.**



Štvorradličný otočný pluh nesený

**Orba do rozkladu** sa začína orať od okraja záhona a pokračuje do jeho stredu.

**Orba do skladu** začína od stredu záhona a pokračuje k jeho okraju.

**Pri orbe do roviny** sa robí len jedna brázd, pričom sa brázdové odvaly klopia proti svahu. Slúžia na to otočné pluhy. Používa sa na strmších svahoch.

**Domáca úloha: Do zošitov si napíšete nasledovný text:**

Pri orbe sa **pôda premieša, rozdrobí, obráti a nakyprí**. Základným nástrojom na orbu v moderných podnikoch s rastlinnou výrobou je [**pluh**](http://sk.wikipedia.org/wiki/Pluh)**.**

Hĺbka orby:

plytká – do 18cm,

stredná – 18-24cm,

hlboká – 24-35cm,

veľmi hlboká – nad 35cm.